### Resume

Byrådet har afsat midler til nye idrætsfaciliteter ved [adresse] i Give. Foreningen Give Idræt Sundhed og Kulturcenter (GISK) er medfinansierende på projektet. GISK ønsker at øge deres medfinansiering med 1 mio. kr., hvorfor der ansøges om et tillæg til anlægsbevillingen på 1 mio. kr. Herudover ansøger GISK om en forlængelsen af den kommunale lånegaranti på 6,5 mio. kr., som Byrådet bevilgede den 28. april 2021, sag 89.

### Sagsfremstilling

I budget 2020 og 2021 blev der samlet afsat 33 mio. kr. til nye idrætsfaciliteter ved [adresse] i Give. Dele af anlægsbevillingen er anvendt til etableringen af en kunstgræsbane, mens den resterende del af bevillingen skal anvendes til reetablering af skur samt nye idrætsfaciliteter som hal og multihal. GISK er medfinansierende på projektet med 6 mio. kr. GISK ønsker at øge deres medfinansiering med 1 mio. kr, således den samlede medfinansiering er 7 mio. kr. Til dette ansøger GISK om en tillæg til anlægsbevillingen på 1 mio. kr.

Baggrunden for ønsket fra [adresse] er stigende priser i projektet, hvilket betyder at det aktuelle projekt skal tilpasses den afsatte økonomi i anlægsbevillingen. Tilpasning af projektet til eventuelle prisstigninger, således det afsatte budget overholdes, er normal procedure. GISK ønsker i stedet at fastholde projektet som det er nu, mod at man selv finansierer budgetoverskridelsen med 1 mio. kr. (se også bilag med henvendelse fra [adresse]).

GISK har udarbejdet bilagte dokument omkring indsamlingen af midler.

Forlængelse af lånegarantier:

Foreningen GISK har til formål at drive og udvikle Give Idræts- Sundheds- & Kulturcenter for at stille faciliteter til rådighed for idræt, sundhedsmæssige og kulturelle aktiviteter i området omkring Give. Ved en opløsning vil en eventuel formue skulle anvendes i henhold til GISK's formålsparagraf samt efter aftale med Vejle Kommune.

På Byrådets møde den 28. april 2021, sag 89, fik GISK bevilget en kommunal lånegaranti på 6,5 mio. kr. til dækning af foreningens medfinansiering af de nye idrætsfaciliteter i Give. Jævnfør [adresse] retningslinjer for lånegarantier om 1 års gyldighed, når lånegarantien at udløbe, inden foreningen får denne anvendt. GISK ansøger derfor om en forlængelse af den kommunale lånegaranti på 6,5 mio. kr.

Det betyder, at medfinansieringen vil ske med optagelse af et kommunegaranteret lån ved Kommunekredit. Lånet vil komme til at løbe over 30 år og vil blive afviklet således, at restgælden ved indvielse af byggeriet forventes at være 3,5 mio. kr., som vil afvikles over 28 år.

Retningslinjer og procedurer for lånegarantier til foreninger:

Byrådet vedtog den 10. oktober 2021 reviderede retningslinjer for lånegarantier til foreninger. I henhold til retningslinjerne kan der - for at understøtte initiativer og aktiviteter, der medvirker til stærke og levende lokalsamfund eller sikrer sammenhængskraft i kommunen - i særlige tilfælde ydes kommunal økonomisk støtte.

Kommunal økonomisk støtte skal ske sammen med et lokalt økonomisk engagement, skal fokusere på det frivillige engagement som grundlag for foreningsaktiviteter og skal udgøre en mindre del af det økonomiske grundlag. Konkret kan der ydes lånegarantier og lignende til foreninger og foreningsaktiviteter op til 1 mio. kr., dog maksimalt 30 % af projektets samlede budget. Der er samtidig fastlagt en ramme for de samlede lånegarantier i Vejle Kommune på i alt 45 mio. kr.

Ved behandling af ansøgninger om lånegarantier skal der anlægges en konkret vurdering af:

1. Lovligheden

2. Opfyldelse af ovennævnte retningslinjer

3. Overholdelse af kommunens samlede ramme for garantier og

4. Risikoen i forhold til kommunens økonomiske engagement.

Såfremt forvaltningens vurdering af nævnte forhold falder positivt ud, fremsendes sagen gennem Økonomiudvalget til Byrådets behandling.

Kultur og Sundhedsvurdering:

1. GISK har, i henhold til vedtægterne, til formål at drive og udvikle Give Idræts- Sundheds- & Kulturcenter for at stille faciliteter til rådighed for idræt, sundhedsmæssige og kulturelle aktiviteter i Give området. Faciliteter til aktiviteter for [adresse] borgere er en lovlig kommunal aktivitet, som vil kunne støttes med hjemmel i de ulovfæstede regler om kommunens opgavevaretagelse, kommunalfuldmagten.

2. Retningslinjerne for at give lånegarantier vurderes delvist at være opfyldt, for så vidt angår at GISK, i henhold til foreningens vedtægter, understøtter et stærkt og levende lokalsamfund og herigennem det lokale og frivillige engagement, som grundlag for foreninger og foreningsaktiviteter. Dog overskrides den maksimale grænse for lånegarantier på 1 mio. kr. med 5,5 mio. kr., såfremt lånegarantien på 6,5 mio. kr. til GISK forlænges.

3. Da der er tale om en forlængelse af lånegarantien, er lånegarantien allerede indeholdt i rammen.

4. Forvaltningen vurderer ikke, at en forlængelse af en kommunal lånegaranti på 6,5 mio. kr. vil indebære en økonomisk risiko for Vejle Kommune, da det vurderes, at foreningen vil kunne håndtere renter og afdrag inden for den nuværende drift.

På den baggrund kan forvaltningen anbefale, at der til GISK bevilges en forlængelse af den kommunale lånegaranti på 6,5 mio. kr.

### Økonomi

![](data:image/png;base64...)

Opsummering af de bevillingsmæssige konsekvenser:

Der afsættes rådighedsbeløb og gives anlægsbevilling på 1 mio. kr. til byggeriet, der finansieres ved 1 mio. kr. i egenfinansiering. Der afsættes rådighedsbeløb og gives anlægsbevilling på dette.

Høring:

Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

Kultur- og Sundhedsdirektøren indstiller, 3. maj 2022, pkt. 77:

at anlægsbudgettet for [adresse] i Give hæves med 1 mio. kr. og medfinansiering fra GISK hæves med 1 mio. kr., og

at de bevillingsmæssige konsekvenser godkendes, jf. bevillingsskema under afsnittet økonomi, og

at den aktuelle lånegaranti forlænges med et år.

Beslutning fra Kultur- og Idrætsudvalget, 3. maj 2022, pkt. 77:

Anbefales. Jarl Bertelsen deltog ikke i sagens behandling.

Beslutning fra Økonomiudvalget, 16. maj 2022, pkt. 113:

Anbefales.

Fraværende: Øyvind Carlsen.

### Beslutning

Godkendt.